Súradnice: 49°22′49″S 19°08′15″V﻿ / ﻿49,3802°S 19,1374°V﻿ / 49.3802; 19.1374

**Korčuľa** (963,0 m n. m.) je vrch v Podbeskydskej vrchovine, krajinnom celku Stredných Beskýd. Leží nad obcou Oravská Lesná, približne 24 km západne od Námestova.

Poloha
------

Nachádza sa na západe Podbeskydskej vrchoviny, v jej časti Lesnianska planina. Leží v Žilinskom kraji, v okrese Námestovo a na katastrálnom území obce Oravská Lesná. Najbližším sídlom je na juhovýchodnom úpätí situovaná Oravská Lesná, východne sa nachádza Zákamenné a Novoť, západne Vychylovka a severne Soblówka. Vrch patrí do Chránenej krajinnej oblasti Horná Orava.

Opis
----

Korčuľa leží na západnom okraji vrchoviny, v hrebeni, vedúcom východným smerom z Demänovskej Kykuly (1 026 m n. m.). Východne sa nachádza Úšust (1 155 m n. m.), Juríková (928 m n. m.), Kovaľov vrch (961 m n. m.), Strakov vrch (978 m n. m.), Kohútik (946 m n. m.) a Rusniačka (981 m n. m.), južne Paráč (1 325 m n. m.), Surový vrch (1 057 m n. m.), Beskyd (994 m n. m.), Javorinka (1 210 m n. m.), Krčmárová (917 m n. m.) a Grapy (972 m n. m.), západne Mrvova Kykula (1 040 m n. m.), Vysoká (1 031 m n. m.) a Demänovská Kykula (1 026 m n. m.) a severne Svítková (1 083 m n. m.), Talapkov Beskyd (1 057 m n. m.), Bukovina (1 050 m n. m.) a Vysoká Magura (1 115 m n. m.). Oblasť patrí do povodia Oravy, resp. jej zdrojnice Biela Orava, do ktorej vodu zo severných svahov odvádza Demänovský potok a z južných Katrenčíkovský potok. Na vrchol nevedie značený turistický chodník.

### Výhľady

Vrcholovú časť pokrýva nesúvislý lesný porast, ktorý umožňuje obmedzený rozhľad. Z vhodných lokalít je tak vidieť okolité vrcholy Podbeskydskej vrchoviny, no tiež susedné Kysucké a Oravské Beskydy, Oravskú Maguru a Malú Fatru.

Prístup
-------

Na vrchol nevedie značená turistická trasa, preto prístup je možný neznačenými chodníkmi z okolitých osád Oravskej Lesnej.

Referencie
----------

1. 1 2   *Názvy vrchov, dolín, priesmykov a sediel* [online]. Bratislava: Úrad geodézie, kartografie a katastra SR, [cit. 2023-11-02]. Dostupné online.
2. 1 2 3  *Kysucké Beskydy – Veľká Rača. Letná turistická mapa.* 1 : 50 000. Harmanec: VKÚ, a. s. 2001.
3. 1 2  KOČICKÝ, Dušan; IVANIČ, Boris. *Geomorfologické členenie Slovenska* [online]. Bratislava: Štátny geologický ústav Dionýza Štúra, 2011, [cit. 2023-11-02]. Dostupné online.
4. 1 2 3 4 5 6   *Mapový portál HIKING.SK* [online]. Denník N, [cit. 2023-11-02]. Dostupné online.
5. ↑   *Mapy.cz* [online]. sk.mapy.cz, [cit. 2023-11-02]. Dostupné online.
6. ↑   *Peakfinder* [online]. peakfinder.org, [cit. 2023-11-02]. Dostupné online.

Pozri aj
--------

* Podbeskydská vrchovina
* Lesnianska planina
* Chránená krajinná oblasť Horná Orava
* Zoznam vrcholov v Podbeskydskej vrchovine

Externé odkazy
--------------

* Poloha na turistickej mape

| * z
* d
* u
Podbeskydská vrchovina |
| --- |
| Podcelky (časti) | 
* + Lesnianska planina

 |
| Veľkoplošné chránené územie | 
* Chránená krajinná oblasť Horná Orava

 |
| Kultúrne a historické pamiatky | 
* Historická lesná úvraťová železnica

 |
| Vybrané vrcholy Podbeskydskej vrchovinyZoznam vrcholov | 
* Vráta (1 051,1 m n. m.)
* Vyšná Poperačka (1 043 m n. m.)
* Nižná Poperačka (1 036,1 m n. m.)
* Mrzáčka (1 001,5 m n. m.)
* Mrázová (1 000,1 m n. m.)
* Strakov vrch (978 m n. m.)
* Zraz (967,8 m n. m.)
* Korčuľa (963 m n. m.)
* Kovaľov vrch (960,6 m n. m.)
* Náveterný vrch (954 m n. m.)

 |